Kompleksi Skënder Halili

Kompleksi Skënder Halili është vendi ku ndodhet zyrat e klubit futbollik shqiptar KF Tirana. Vendodhja e kompleksit është në rrugën "Bedri Karapici", afër fabrikës së Birrës Tirana. Ky kompleks u emërua në nder të Skënder Halili, një nga ikonat e klubit, i cili vdiq në vitin 1982 pas një sëmundje të rëndë. Kompleksi përbëhet nga një fushë e plotë me bar natyral, një fushë e vogël me bar sintetik sëbashku me dhe dhomat e zhveshjes që përdoren nga ekipi i parë si dhe nga disa ekipe të moshave. 

Kompleksi sëbashku me Stadiumin Selman Stërmasi ju nënshkruan rinovimit në dhjetor 2014. Pas përfundimit të punimeve, të gjitha objektet e kompleksit ishin përmirësuar, si dhe ishte shtuar edhe një tribunë e vogël për tifozët të cilët kishin dëshirë të ndiqnin seancat stërvitore të ekipit. Ekipi i parë përveç se zhvillon stërvitjet, ka luajtur edhe në disa ndeshje miqësore dhe në raste më të rralla edhe disa ndeshje kupe.

 Referime 

Kategoria:KF Tirana